b"\n_START_ARTICLE_\nThomas Schlamme\n_START_SECTION_\nProdukcija\n_START_PARAGRAPH_\nSchlamme se 1973. godine iz rodnog Houstona preselio u New York. Nakon \xc5\xa1to je radio manje poslove za razne produkcije kompanije, osnovao je vlastitu - Schlamme Productions - 1980. godine. Pomo\xc4\x87u nje producirao je nekoliko mjuzikala, uklju\xc4\x8duju\xc4\x87i i Ma\xc4\x8dke. Tijekom 80-tih godina pro\xc5\xa1log stolje\xc4\x87a producirao je nekoliko posebnih emisija koje su imali glumci Whoopi Goldberg i Rowan Atkinson. U 90-tima je bio re\xc5\xbeirao epizode nekoliko poznatih televizijskih serija kao \xc5\xa1to su Ally McBeal, Boston Public, Prijatelji, Hitna slu\xc5\xbeba i Shaun Cassidy's Invasion.\n_START_SECTION_\nRedatelj\n_START_PARAGRAPH_\nPrvi film kojeg je Schlamme re\xc5\xbeirao je bio Miss Firecracker iz 1989. godine. Tako\xc4\x91er je re\xc5\xbeirao i komediju So I Married an Axe Murderer iz 1993. godine s Mikeom Myersom._NEWLINE_Schlamme je tako\xc4\x91er re\xc5\xbeirao pilot epizodu serije Gradona\xc4\x8delnikovi ljudi. Trenutno radi na televizijskoj seriji Parenthood.\n_START_SECTION_\nRad s Aaronom Sorkinom\n_START_PARAGRAPH_\nSchlamme je prvi put radio s Aaronom Sorkinom na seriji Sports Night koja je trajala samo dvije sezone. Re\xc5\xbeirao je pilot epizodu za koju je nagra\xc4\x91en presti\xc5\xbenom televizijskom nagradom Emmy u kategoriji najboljeg redatelja. Od sveukupno 45 epizoda serije, Schlamme je re\xc5\xbeirao njih 16. Njihov najve\xc4\x87i zajedni\xc4\x8dki uspjeh do sada je serija Zapadno krilo. Schlamme je re\xc5\xbeirao pilot epizodu za koju je tako\xc5\xa1er osvojio nagradu Emmy u kategoriji najboljeg redatelja, a u prve \xc4\x8detiri sezone (1999. - 2003.) bio je i izvr\xc5\xa1ni producent serije. Sveukupno je re\xc5\xbeirao 14 epizoda Zapadnog krila i osvojio 7 Emmyja za seriju. Tako\xc4\x91er je re\xc5\xbeirao i pilot epizodu Sorkinove serije Studio 60 na Sunset Stripu za koju je bio nominiran za Emmy u kategoriji najboljeg redatelja. I u toj seriji, koja je trajala samo jednu sezonu, Schlamme je bio izvr\xc5\xa1ni producent.\n_START_SECTION_\nOsobni \xc5\xbeivot\n_START_PARAGRAPH_\nSchlamme je o\xc5\xbeenjen glumicom Christine Lahti s kojom ima troje djece."